CFengine és una potent eina que permet definir una sèrie d'accions d'administració del sistema per portar a terme quan calgui, per tal d'executar tasques com ara crear enllaços i directoris, establir permisos de fitxers, gestionar processos en execució i fer neteja de fitxers antics. El seu sistema de classes permet utilitzar la mateixa configuració a múltiples sistemes, portant a terme diferents accions depenent del tipus de sistema, nom de host o altres criteris.

La pàgina principal d'aquest mòdul llista totes les accions configurades al sistema, les classes a les quals s'apliquen i un resum del que fa cada acció per a cada classe. Pots afegir un nou tipus d'acció utilitzant en botó de sota la taula, i una nova classe per a una acció existent fent clic sobre l'enllaç Afegeix classe.... o editar una classe existent per a una acció fent clic sobre el nom de la classe a la columna Aplica a la classe.

Si la configuració està actualment buida, has de començar creant una acció de Control mestre que determini quines altres accions s'han d'executar. En afegir accions noves, també t'has d'assegurar que estan llistades a l'acció de control mestre. Si no, hi apareixerà No al costat de l'acció en la columna Activa, i no s'executarà mai.